Po slavju na državnem prvenstvu, na katerem je Skomorohov postavil čas 49.1, je kot favorit odpotoval v Atene na Evropsko prvenstvo 1969. Ob Hemeryjevi udeležbi v teku na 110 m z ovirami in odsotnosti nemških tekmovalcev (zavoljo bojkota ob aferi Jürgen May), je na papirju za največjega tekmeca Skomorohovu veljal Britanec John Sherwood, tretji z olimpijskih iger 1968. Skomorohov se je zlahka prebil v finale in tam s časom 49.7 prepričljivo slavil, pred Sherwoodom je imel na cilju štiri desetinke sekunde prednosti.